
Narva Linnavolikogu 03.03.2011 otsuse nr 32 "Narva ametiasutuste struktuuri ja teenistujate koosseisude kinnitamine" muutmine

1. Asjaolud ja menetluse käik

Narva Linnavolikogu 03.03.2011. a otsusega nr 32 "Narva ametiasutuste struktuuri ja teenistujate koosseisude kinnitamine" kehtestati alates 01.04.2011.a. Narva linna ametiasutuste struktuur ja teenistujate koosseis. 
Narva Linnavalitsuse Rahandusametis on kolm osakonda: eelarve osakond, revisjoniosakond ja raamatupidamise osakond. Alates 01.01.2011.a on ametis kokku 16 ametikohta (v.t Narva Linnavolikogu 21.12.2010 otsust nr 187). 
Vajadusest koondada kõik eelarvekorraldust käsitlevad sätted ühte seadusesse on võetud vastu Kohaliku omavalitsuse üksuse finantsjuhtimise seadus (edaspidi KOFS). Seni on eelarvekorraldust on reguleerinud Valla- ja linnaeelarve seadus (edaspidi VLES).
KOFS-i eesmärkideks on eelarvekorralduse kaasajastamine; eelarvekorralduse ja finantsarvestuse põhimõtete ühtlustamine ja tekkepõhise eelarvestamise regulatsiooni kehtestamine; eelarvestruktuuri muutmine vastavaks raamatupidamises ja erasektori finantsjuhtimises rakendatavatele esitlusviisidele. Sellest tulenevalt on muutunud eelarve ülesehitus ja eelarve eelnõu seletuskirjale on seatud minimaalsed sisulised nõuded (mis peab sisaldama selgitusi ja põhjendusi eelarveaastale eelnenud aasta, jooksva eelarveaasta (oodatav täitmine) ning eelseisva eelarveaasta finantsandmete kohta).

KOFS-i eesmärgiks on suurendada eelarveprotsessi stabiilsust, tagada vahendite sihipärasem arenguprojektidesse suunamine koos likviidsuse ja jätkusuutlikkuse tagamisega. Selleks koostatakse eelarvestrateegiat, mis on aluseks eelarve eelnõu koostamiseks ning see koostatakse eelseisva nelja eelarveaasta kohta. Eelarvestrateegia koostamise kohustus rakendub 2012.aasta jaanuarist ning hiljemalt 1.oktoobriks see peab olema võetud vastu.
KOFS-ist tuleneva KOVide finantsdistsipliini tagamise meetmete eesmärgiks on tõhustada nende ja nendest sõltuvate üksuste (saavad peamise tulu valitsussektori üksustelt) finantsdistsipliinist kinnipidamist ja ennetada potentsiaalseid finantsprobleeme. 

Finantsdistsipliini tagamiseks on seaduses ette nähtud kaks meedet - põhitegevuse tulemi lubatav väärtus ja netovõlakoormuse ülemmäär. Nendes arvutustes võetakse arvesse nn KOVi omafinantseerimise võimekus, mis on põhitegevuse tulude ja põhitegevuse kulude vahe. Tagamaks nendest kinnipidamist tuleb omafinantseerimise võimekusega arvestada eelarvete kavandamisel. 
Samuti käsitletatakse KOVi ja temast sõltuvate üksuste finantstegevuse ühtse tervikuna. Finantsdistsipliini meetmete rakendamisel võetakse lisaks kov-ide finantsandmetele arvesse ka kov-st sõltuvate üksuste finantsandmed. Sõltuvad üksused on need, kes saavad üle 50% tulust valitsussektori üksustelt (kov-id, riik, haigekassa jne) või kov finantseerib neid läbi toetuste või rendiskeemide. 

VLESi kehtiv regulatsioon annab võimaluse võtta arvesse ainult kov-i enda kohustused. Sisuliselt on aga äriühingute, sihtasutuste ja mittetulundusühingute kaasamine avalike teenuste osutamisse toonud kaasa olukorra, kus kov peab eelarve koostamisel arvestama ka sellega, kui palju laene on võtnud tema valitseva mõju all olevad üksused ja kui palju tal tuleb igal aastal vastavaid laene teenindada Samuti sellega, kui suures ulatuses kavandatakse investeeringuprojekte ja uute laenude võtmist nimetatud iseseisvate äriühingute, sihtasutuste ja mittetulundusühingute kaudu. See tähendab, et kov-il ei piisa ainult enda tulude, kulude, varade ja kohustuste muutuse prognoosimisest, vaid see peab hõlmama ka neid äriühinguid, sihtasutusi ja mittetulundusühinguid, kes sisuliselt on kaasatud kov-ile seatud ülesannete täitmisse ja keda rahastatakse maksumaksja rahaga. 

Seoses suureneva koormusega on vajalik muuta Narva Linnavalitsuse Rahandusameti struktuuri ning suurendada teenistujate koosseisu 1 ametikoha võrra. Uus ametikoht luuakse eelarve osakonda vanemametnike gruppi. 

2. Õiguslikud alused

Avaliku teenistuse seaduse § 11 lõikest 1 tulenevalt kohaliku omavalitsuse ametiasutuste struktuuri ja teenistujate koosseisu ning palgamäärad kinnitab kohaliku omavalitsuse volikogu. Kohaliku omavalitsuse korralduse seaduse § 22 lõike 1 punkt 36 annab valla või linna ametiasutuste struktuuri ja teenistujate koosseisu ning palgamäärade ja palgatingimuste kinnitamise volikogu ainupädevusse. Vastavalt Narva Linnavolikogu 29.06.2000. a määrusega nr 36/16 kinnitatud „Narva linna põhimääruse“ punktile 10.2.1.2 linna ametiasutuste struktuuri ja palga-tingimused kinnitab Narva Linnavolikogu. 

3. Otsus

Muuta Narva Linnavolikogu 03.03.2011. a otsuse nr 32 "Narva ametiasutuste struktuuri ja teenistujate koosseisude kinnitamine" punkti 3.8, kinnitades Narva Linnavalitsuse Rahandusameti struktuur ja teenistujate koosseis järgmiselt:

3.8 Rahandusamet
	 
	juhid
	nõunikud
	vanem
ametnikud
	noorem
ametnikud
	abiteenistujad
	

	direktor
	1
	 
	 
	 
	 
	

	direktori asetäitja
	1
	 
	 
	 
	 
	

	vanemspetsialist
	 
	 
	1
	 
	 
	

	sekretär- asjaajaja
	 
	 
	 
	0,5
	 
	

	autojuht
	 
	 
	 
	 
	1
	

	Eelarve osakond
	 
	 
	 
	 
	 
	

	juhtivspetsialist
	 
	 
	2
	 
	 
	

	vanemspetsialist
	 
	 
	4,5
	 
	 
	

	Revisjoniosakond
	 
	 
	 
	 
	 
	

	osakonna juhataja
	1
	 
	 
	 
	 
	

	vanemrevident
	 
	 
	2
	 
	 
	

	Raamatupidamise osakond
	 
	 
	 
	 
	 
	

	Raamatupidamise osakonna juhataja - Linna pearaamatupidaja
	1
	 
	 
	 
	 
	

	osakonna juhataja asetäitja
	 
	 
	2
	 
	 
	

	Kokku
	4
	0
	11,5
	0,5
	1
	17


4. Rakendussätted

4.1. Käesolev otsus jõustub seaduses sätestatud korras ning seda rakendatakse alates 01.01.2012.a.

4.2. Volikogu otsust on võimalik vaidlustada Tartu Halduskohtu Jõhvi kohtumajas 30 kalendri-päeva jooksul selle jõustumisest arvates.

